CELEX: 31996R2338
Language: lt
Date: 1996-12-05 00:00:00
Title: 1996 m. gruodžio 5 d. Komisijos reglamentas (EB) Nr. 2338/96 dėl tam tikrų prekių klasifikavimo Kombinuotojoje nomenklatūroje

Svarbus teisinis pranešimas

|

31996R2338

Oficialusis leidinys L 318 , 07/12/1996 p. 0003 - 0004

		Komisijos Reglamentas (EB) Nr. 2338/961996 m. gruodžio 5 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Reglamentu (EB) Nr. 1734/96 [2], ypač į jo 9 straipsnį,kadangi, siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu;kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas, ir kuri, siekiant taikyti tarifus bei kitas su prekyba susijusias priemones, yra įdiegta specialiomis Bendrijos nuostatomis;kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus remiantis 3 skiltyje išdėstytais paaiškinimais;kadangi pripažįstama, kad informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šiame reglamente nustatytų teisių, turėtojas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalies nuostatas ir toliau gali ja remtis trijų mėnesių laikotarpiu;kadangi šiame reglamente nustatytos priemonės atitinka Muitinės kodekso komiteto Tarifų ir statistinės nomenklatūros skyriaus nuomonę,PRIĖMĖ ŠĮ REGLAMENTĄ:1 straipsnisPrekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje.2 straipsnisInformacija apie privalomus tarifus, kurią suteikė valstybių narių muitinės ir kuri neatitinka šiame reglamente nustatytų teisių, pagal Reglamento (EEB) Nr. 2913/92 12 straipsnio 6 dalies nuostatas ir toliau galima remtis trijų mėnesių laikotarpiu.3 straipsnisŠis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1996 m. gruodžio 5 d.Komisijos varduMario MontiKomisijos narys[1] OL L 256, 1987 9 7, p. 1.[2] OL L 238, 1996 9 19, p. 1.[3] OL L 302, 1992 10 19, p. 1.--------------------------------------------------PRIEDASPrekių aprašymas | KN kodas | Paaiškinimai |1 | 2 | 3 |1.Spausdinta spalvota knyga 29,5 × 28,7 cm kartoniniu viršeliu, kurią sudaro 54 14 × 28 cm dydžio puslapiai su tekstais ir keletas iliustracijų.14 × 25 cm dydžio kontūrinis paketas su įvairiais dirbiniais (pvz., magnetu, plastikiniu propeleriu, laidu, elektros lempute) priklijuotas prie vidinės nugarėlės pusės.Šie tekstai, iliustracijos ir dirbiniai gali būti naudojami paprastiems fiziniams eksperimentams (pvz., optikos, magnetizmo ir elektros). | 49019900 | Klasifikavimas nustatomas pagal Kombinuotosios nomenklatūros aiškinimo 1, 3b ir 6 bendrųjų taisyklių nuostatas bei KN kodų 4901 ir 49019900 formuluotes. Šis dirbinys dėl spausdinto teksto klasifikuojamas kaip knyga. |2.Spausdinta spalvota knyga 29,5 × 28,7 cm kartoniniu viršeliu, kurią sudaro 64 14 × 28 cm dydžio iliustruotų instrukcijų kaip naudoti kosmetiką ir kurti kostiumus bei aksesuarus puslapiai.14 × 25 cm dydžio kontūrinis paketas, kuriame yra šeši odos skaistalai, paprastas skaistalų šepetėlis, maža apvali kempinėlė, siauri sintetiniai ūsai ir dvi plastikinės pabaisos akys, priklijuotos prie vidinės nugarėlės pusės. | 49019900 | Klasifikavimas nustatomas pagal Kombinuotosios nomenklatūros aiškinimo 1, 3b ir 6 bendrųjų taisyklių nuostatas bei KN kodų 4901 ir 49019900 kodų formuluotes. Šis dirbinys dėl spausdinto teksto klasifikuojamas kaip knyga |3.Informacinis kūrinys, naudojamas išrinkti, apibūdinti ir kontroliuoti spalvas mados, architektūros ir interjero dizaino srityse, kuri sudaro kartoninis segtuvas su žiedais, padengtas išmarginta plastikine plėvele.Segtuve su žiedais yra 95 popierinės spalvotos lentelės, rodyklė ir puslapiai su šešiomis kalbomis pateiktomis naudojimosi instrukcijomis.Kiekvieną spalvotą lentelę sudaro 35 perforuotos skirtingų spalvų atspalvių, nustatomų pagal specialų kodą, kortelės. Kiekvienas atspalvis taip pat turi konkretų kodą. | 49019900 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 4911 ir 49019900 formuluotes. Informacinis kūrinys negali būti priskiriamas pozicijai Nr. 4901, nes jame nėra šioje pozicijoje apibrėžto teksto |4.Stačia nelanksti meškos statulėlė, pagaminta tik iš plastiko, turinti šiek tiek žmogaus bruožų (pvz., besišypsantis veidas, sulenkta kairė ranka ir ištiesta dešinioji ranka su stilizuota žmogaus plaštaka), su raudonos spalvos kaklaskare.Figūra yra maždaug 4 cm aukščio, supakuota mažoje plastiko dėžutėje. | 95034930 | Klasifikavimas nustatomas pagal Kombinuotosios nomenklatūros aiškinimo 1, 3b ir 6 bendrųjų taisyklių nuostatas bei KN kodų 9503, 950349 ir 95034930 kodų formuluotes. Ši statulėlė vaizduoja gyvūną, priklauso kolekcionuojamų daiktų grupei ir atlieka būdingą pramoginę funkciją, kuri yra svarbesnė už jos dekoratyvinę vertę |5.Rinkinys, kurį sudaro vaikams skirta kartoninė knyga, keturios skirtingų spalvų plastmasinės kaladėlės ir viena plastmasinė kaladėlės formos figūra su mergaitės galva.Knygoje išspausdinti nesudėtingi pasakojimai ir susijusios spalvotos vaikus pralinksminančios iliustracijos.Prie paskutinio knygos puslapio pritvirtintas nuiimamas kontūrinis paketas, į kurį sudėtos kaladėlės ir figūra.Vaikai atitinkamuose puslapiuose figūrą ir kaladėles pagal tekstą turi sudėlioti į nuspalvintas vietas. | 95037000 | Klasifikavimas nustatomas pagal Kombinuotosios nomenklatūros aiškinimo 1, 3b ir 6 bendrųjų taisyklių nuostatas bei KN kodų 9503 ir 95037000 formuluotes. |--------------------------------------------------